Piratpartio

Piratpartio estas nomo de politikaj partioj inspiritaj de la Piratpartio kreita en Svedio en 2006. Similaj partioj estiĝis en diversaj aliaj landoj.

 Pirataj partioj 
 Internacia piratpartio
 Piratpartio de Aŭstralio
 Piratpartio de Aŭstrio
 Piratpartio de Belgio
 Piratpartio de Britio
 Piratpartio de Ĉeĥio
 Piratpartio de Ĉilio
 Piratpartio de Finnlando
 Piratpartio de Francio
 Piratpartio de Germanio
 Piratpartio de Islando
 Piratpartio de Italio
 Piratpartio de Litovio
 Piratpartio de Nederlando
 Piratpartio de Pollando
 Piratpartio de Rumanio
 Piratpartio de Slovenio
 Piratpartio de Svedio
 Piratpartio de Svislando
 Piratpartio de Usono

 Pri la nomo 
En kelkaj lingvoj defendantoj de forta kopirajtmonopolo ofte nomas ne de ili permesatan kopiadon (komence nur kontraŭleĝan pograndan komercan, sed poste preskaŭ ĉian ajn) «piratado». Laŭ Free Software Foundation, tiel ili propagandas, ke ĝi estus etike egala al surmara rabado kun homforkaptoj kaj murdoj, kaj FSF kontraŭas tian misuzon de tiu vorto.http://www.gnu.org/philosophy/words-to-avoid.html#Piracy (angle, kontrolita je la 21-a de marto 2011)

Laŭ respondaro de Piratpartio de Rusio, tiu vorto estas uzata en la partinomo por memorigi onin pri sensenceco de la vortmisuzo kaj malsukceso de tiu propagando.http://pirate-party.ru/list.php?c=faqppru (ruse, kontrolita je la 21-a de marto 2011)

 Piratpartiaj parlamentanoj 
En kelkaj parlamentaj elektoj piratpartianoj sukcesis elektiĝi en parlamentojn:
 : 2009: 2 parlamentanoj en la Eŭropa Parlamento
 : 2011: 15 parlamentanoj en la federacia lando Berlino
 : 2012: 4 parlamentanoj en la federacia lando Sarlando
 : 2014: 1 parlamentano en la Eŭropa Parlamento

 Esperantistoj en la partio 
Pluraj aktivaj esperantistoj aparte engaĝiĝas en la Piratpartio de Germanio. Inter pluraj aliaj, menciindas Aaron Koenig, kiu de julio 2009 ĝis majo 2010 estis nacia estrarano, sed tiam eksiĝis post kreskinta kritiko pro lia kontraŭ-islama sinteno, kaj Martin Haase, membro de la partio ekde 2009, kiu en artikolo de la magazino Der Spiegel en 2012 nomatis "plej potenca pirato de la respubliko".Sven Becker: artikolo Digitale Eminenz ("cifereca eminentulo"). en: Der Spiegel. n-ro 9, 27-a de februaro 2012, p. 32.

 Referencoj